ΓΡΑΠΤΗ ΕΡΩΤΗΣΗ E-0686/02

υποβολή: Erik Meijer (GUE/NGL) προς την Επιτροπή

(11 Μαρτίου 2002)

Θέμα: Η συνέχιση δραστηριοτήτων που αντιβαίνουν προς τους εθνικούς κανόνες, λόγω του κινδύνου να αποσυρθεί η επιχορήγηση της ΕΕ εξ αιτίας της καθυστέρησης

1. Μπορεί να επιβεβαιώσει η Επιτροπή το γεγονός ότιπό την ευθύνη της έχει χορηγηθεί το ποσό των 4,5 εκατομμυρίων ευρώ για την κατασκευή ενός τρίτου θαλασσίου λιμένα εκτός του συμπλέγματοςδατοφρακτών, στην ολλανδική πόλη Ijmuiden, τούτο δε παράλληλα προς τα 5 εκατομμύρια ευρώ που χορηγεί το ολλανδικό Υπουργείο Μεταφορών και διαχείρισης των Υδάτων·

2. Γνωρίζει η Επιτροπή ότι κατά το 2001, στο πλαίσιο των ως άνω δραστηριοτήτων παραβιάσθηκε επανειλημμένα η νομοθεσία στον οικοδομικό και περιβαλλοντικό τομέα, μεταξύ άλλων λόγω της αφαίρεσης μολυσμένης ιλύος χωρίς προκαταρκτική άδεια και της αποθήκευσης της εν λόγω παράνομης ιλύος, αλλά ότι παρά ταύτα τον Αύγουστο του 2001 δεν επιβλήθηκαν οι συνήθεις κυρώσεις, συγκεκριμένα μέσω αναστολής των εργασιών επειδή, σύμφωνα με τηνπηρεσία επιθεώρησης του αρμοδίουπουργείου, η ενέργεια αυτή θα οδηγούσε σε απώλεια μιας βασιλικής επιδότησης της Ευρωπαϊκής Επιτροπής, εννοώντας ότι στην περίπτωση αυτή θα ήταν αδύνατον να τηρηθούν οι αυστηρές προθεσμίες που διέπουν τη χορήγηση της επιδότησης·

3. Μπορεί να αναφέρει η Επιτροπή εάν συμβαίνει συχνά, έργα τα οποία, σύμφωνα με τους εθνικούς ή περιφερειακούς κανόνες, θα έπρεπε να διακοπούν ή να αναβληθούν, να συνεχίζονται αποκλειστικά και μόνο επειδή οιαδήποτε καθυστέρηση θαπονόμευε την τήρηση των προθεσμιών που έχουν τεθεί ως όρος για την χορήγηση ποσών από τα ταμεία της Ευρωπαϊκής Ένωσης·

4. Είναι διατεθειμένη η Επιτροπή να μεριμνήσει ώστε οι εθνικές και περιφερειακές απαιτήσεις όσον αφορά τη συμμετοχή των πολιτών, την ασφάλεια στο χώρο εργασίας, την παραβίαση των περιβαλλοντικών νόμων ή των προδιαγραφών στον οικοδομικό τομέα, να μην παρακάμπτονται στην πράξη λόγω των αυστηρών προθεσμιών στις οποίεςπακούει η χορήγηση των κοινοτικών πόρων· Κατά συνέπεια, προτίθεται η Επιτροπή ναποβάλει προτάσεις που θα καταστούν δυνατή εν ανάγκη την παράταση των προθεσμιών χορήγησης των χρημάτων, σε περίπτωση που η καθυστέρηση απορρέει από την τήρηση των εθνικών και περιφερειακών νομοθεσιών που ισχύουν για όλους·

Πηγή:De Volkskrant της 25.2.2002.

Απάντηση του κ. Barnier εξ ονόματος της Επιτροπής

(21 Μαΐου 2002)

Σύμφωνα με τις πληροφορίες που ελήφθησαν από τις ολλανδικές αρχές, το έργο κατασκευής του τρίτου θαλάσσιου λιμένα στο IJmuiden εκτελέστηκε με την αρμοδιότητα του Zeehaven IJmuiden NV, μιας ιδιωτικής εταιρίας η οποία ανήκει εν μέρει στις τοπικές αρχές. Το 1998, συνεισφορά ύψους μέχρι 5 εκατ. ευρώ χορηγήθηκε για το έργο κατασκευής του θαλάσσιου λιμένα στο πλαίσιο του προγράμματος κοινοτικής πρωτοβουλίας RESIDER IJmond 1994-1999, που συγχρηματοδοτήθηκε από το Ευρωπαϊκό Ταμείο Περιφερειακής Ανάπτυξης. Το πρόγραμμα αυτό διαχειρίζεται η τοπική οργάνωση IJmond IJzersterk. Η προθεσμία για τηνλοποίηση των έργων στο πλαίσιο του προγράμματος αυτού ήταν η 31η Δεκεμβρίου 2001.

Η Επιτροπή είναι ενήμερη, από δημοσιεύματα στον ολλανδικό τύπο, για ενδεχόμενη παραβίαση της εθνικής περιβαλλοντικής νομοθεσίας σε σχέση με το έργο αυτό. Πριν να ληφθεί απόφαση για το κλείσιμο του προγράμματος η κατάσταση θα διευκρινιστεί.

Σε περίπτωση που κινούνται νομικές διαδικασίες οι οποίες οδηγούν σε εντολή για αναβολή τηςλοποίησης ενός έργου, τότε εφαρμόζεται το άρθρο 52 του κανονισμού (ΕΚ) αριθ. 1260/1999 του Συμβουλίου περί γενικών διατάξεων για τα Διαρθρωτικά Ταμεία(1). Σε αυτές τις περιπτώσεις, το πρόγραμμαπόκειται σε μερικό κλείσιμο. Αυτό σημαίνει ότι η απόφαση κλεισίματος αναβάλλεται για όσα έργα έχουν κινηθεί νομικές διαδικασίες, μέχρι να ολοκληρωθούν οι διαδικασίες αυτές.

(1) ΕΕ L 161 της 26.6.1999.